Europos Komisijos duomenimis, ES vidutinė didmeninė kiaušinių (L ir M kategorijos) pardavimo kaina 2023 m. birželio mėn. sudarė 235,87 EUR/100 kg, palyginti su gegužės mėn., sumažėjo 5,87 proc., tačiau buvo 30,7 proc. didesnė nei 2022 m. birželio mėn. (180,40 EUR/100 kg).

Birželio mėn. kiaušinių kainos daugelyje ES šalių buvo mažesnės nei gegužės mėn. Analizuojamu laikotarpiu Latvijoje vidutinė didmeninė kiaušinių (L ir M kat.) pardavimo kaina sumažėjo 1,29 proc. (iki 204,08 EUR/100 kg), Estijoje – 2,50 proc. (iki 218,00 EUR/100 kg). Per metus Latvijoje parduodami kiaušiniai brango 27,30 proc., Estijoje – 4,3 proc.

Didžiausia kiaušinių kaina 2023 m. birželio mėn. buvo Graikijoje (286,12 EUR/100 kg), Kroatijoje (285,54 EUR/100 kg) ir Austrijoje (272,62 EUR/100 kg), o mažiausia – Kipre (172,91 EUR/100 kg) ir Bulgarijoje (186,59 EUR/100 kg).

2023 m. birželio mėn., palyginti su 2022 m. tuo pačiu laikotarpiu, kiaušiniai brango visose šalyse. Labiausiai kiaušiniai pabrango Ispanijoje (59,0 proc.), Slovakijoje (50,7 proc.) Rumunijoje (50,4 proc.) ir Slovėnijoje (48,9 proc.).

ŽŪDC (LŽŪMPRIS) duomenimis, 2023 m. birželio mėn. Lietuvoje vidutinė didmeninė kiaušinių (L ir M kat.) kaina sudarė 189,78 EUR/100 kg. ir buvo 2,46 proc. mažesnė nei gegužės mėn., ir 34,7 proc. aukštesnė nei praėjusių metų tuo pačiu laikotarpiu.

Šaltiniai : EK, (ŽŪDC, LŽUMPRIS)